**ŠIAULIŲ MIESTO SAVIVALDYBĖS ADMINISTRACIJOS**

**Švietimo SKYRIUS**

**SPRENDIMO „dĖL klasių ir mokinių skaičiaus ŠIAULIŲ MIESTO BENDROJO UGDYMO MOKYKLOSE 2022–2023 mokslo metais NUSTATYMO“ PROJEKTO**

**AIŠKINAMASIS RAŠTAS**

2022- -

Šiauliai

**Parengto sprendimo projekto tikslai ir uždaviniai.**

Parengto sprendimo projekto tikslas – nustatyti Šiaulių miesto savivaldybės bendrojo ugdymo mokykloms klasių ir mokinių skaičių 2022–2023 mokslo metais.

**Dabartinis sprendimo projekte aptariamų klausimų reguliavimas.**

Įgyvendindama Priėmimo į Šiaulių miesto savivaldybės bendrojo ugdymo mokyklas tvarkos aprašo (toliau – Priėmimo tvarka), patvirtinto Šiaulių miesto savivaldybės tarybos 2019 m. gruodžio 12 d. sprendimu Nr. T-457 „Dėl Priėmimo į Šiaulių miesto savivaldybės bendrojo ugdymo mokyklas tvarkos aprašo patvirtinimo“, 11 punktą, Savivaldybės taryba kasmet iki kovo 31 d. nustato mokykloms klasių ir mokinių skaičių.

**Sprendimo projekte numatytos naujos teisinio reglamentavimo nuostatos.**

Klasių ir mokinių skaičių konkrečiai mokyklai 2022–2023 mokslo metais siūloma nustatyti atsižvelgiant į tokius kriterijus:

1. Mokyklos aptarnaujamoje teritorijoje gyvenančių vaikų skaičius (Gyventojų registro 2021 m. lapkričio 1 d. duomenys), priimant į pirmąsias pradines klases ir pirmąsias gimnazijos klases.

2. Siektinas optimalus klasės dydis:

2.1. vidutinis mokinių skaičius pradinėse klasėse: 22 mokiniai bendrosios paskirties klasėje ir 24 mokiniai kryptingo ugdymo klasėje;

2.2. vidutinis mokinių skaičius 5–8 klasėse: 25 mokiniai bendrosios paskirties klasėje ir 26 mokiniai kryptingo ugdymo klasėje;

2.3. vidutinis mokinių skaičius gimnazijos I–IV klasėse – 26 mokiniai bendrosios paskirties klasėje.

3. Penktųjų klasių ir mokinių skaičius mokykloms nustatytas atsižvelgiant į esamą ketvirtokų skaičių konkrečiose progimnazijose ir pradinėse mokyklose.

4. Pirmųjų gimnazijos klasių ir mokinių skaičius nustatytas atsižvelgiant į miesto progimnazijose besimokančių aštuntokų skaičių ir Šiaulių rajono mokyklose (Bazilionų mokyklos-daugiafunkcio centro, Dubysos aukštupio, Ginkūnų Sofijos ir Vladimiro Zubovų, Voveriškių, Kairių jungtinės mokyklos) besimokančių aštuntokų skaičių (pagal Priėmimo tvarkos 42.6 papunktį).

5. Mokykloje esančių ir ketinančių tęsti mokymąsi toje pačioje mokykloje mokinių skaičius.

6. Mokyklos mokinių skaičiaus padidėjimo/nubyrėjimo vidurkis per trejus metus.

7. Mokymo lėšų apskaičiavimo metodikoje nustatyti klasių dydžiai.

Atsižvelgiant į šiuos kriterijus, nustatytas klasių ir mokinių skaičius konkrečioms mokykloms: pirmųjų pradinių klasių skaičius mokykloms svyruoja nuo 2 iki 5 klasių (išskyrus „Santarvės“ gimnaziją, kurioje bus formuojama viena pirmokų klasė), o pirmųjų gimnazijos klasių skaičius – kiekvienoje gimnazijoje po 4–5 klases (išskyrus „Santarvės“ gimnaziją, kurioje bus formuojama viena klasė).

III gimnazijų klasių mokinių skaičius prognozuotas pagal esamą II gimnazijos klasių skaičių miesto gimnazijose ir įvertinus padidėjimo/nubyrėjimo tendencijas.

**Priėmus sprendimą, galimos pasekmės.**

Pasekmės teigiamos, nes 2022 m. kovo 1 d. prasidėjus klasių formavimui mokyklos ir mokinių tėvai žinos, kiek konkreti mokykla 2022–2023 mokslo metais formuos klasių ir kiek galės priimti mokinių.

**Priėmus sprendimą, keičiami ar pripažįstami negaliojančiais teisės aktai.**

Galiojantys Savivaldybės teisės aktai nebus keičiami.

**Sprendimui įgyvendinti reikalingi priimti papildomi teisės aktai.**

Sprendimui įgyvendinti papildomų teisės aktų nereikės. Vadovaujantis Priėmimo tvarkos 11

punktu, klasių ir mokinių skaičius atskirose mokyklose iki rugsėjo 1 d. gali būti patikslintas atskiru Savivaldybės tarybos sprendimu.

**Sprendimui įgyvendinti reikalingos lėšos**.

Sprendimui įgyvendinti papildomos biudžeto lėšos nereikalingos.

**Sprendimo projekto antikorupcinis vertinimas**.

Vadovaujantis Teisės aktų ar jų projektų antikorupcinio vertinimo metodika, parengta sprendimo projekto antikorupcinio vertinimo pažyma.

**Sprendimo projektą parengė** Šiaulių miesto savivaldybės administracijos Švietimo skyrius. Tiesioginiai rengėjai – Švietimo skyriaus patarėja Živilė Nakčiūnienė ir vyr. specialistė Adelija Berzinienė, tel. (8 41) 38 64 73, 38 64 79. Projekto iniciatorius – Švietimo skyrius.

Švietimo skyriaus vedėja Edita Minkuvienė